Klimatske promjene - Katolički vjeronauk

Vjeroučiteljica : Nevenka Iličić

 Za 6.b

Čitajući biblijski izvještaj o stvaranju svijeta, uočavamo na samom početku pojam Zemlja. Govor o Zemlji proteže se kroz cijelu Bibliju. Bog je stvorivši čovjeka povjerio mu Zemlju i sva stvorenja. Bog od čovjeka traži da obrađuje tlo na Zemlji, čuva ga i od njega živi. Međutim, čovjek može i loše postupati sa Zemljom i da ne ispuni svoju zadaću koja mu je povjerena od Boga. Loši se postupci očituju u prekomjernom iskorištavanju i zagađivanju voda, zraka, tla…. Tako čovjek narušava sklad i ljepotu prirode. Papa Franjo u svojoj enciklici „Hvaljen si „ upozorava da je čovjek u suprotnosti sa prirodom. To znači da ne vrši zadaću očuvanja Zemlje koja mu je povjerena od Boga. Zato, svi su ljudi pozvani čuvati naš Planet, a kršćanima je to obveza.